TST Hjørring bejler mere og mere til oprykningsspillet til håndboldligaen efter en ny sejr. Helt i toppen er Frederikshavn Fox stadig ubesejret.

TST Hjørring slog på hjemmebane Silkeborg/Voel med 29-23. Sejren betyder, at TST udbygger tredjepladsen i 1. division for kvinder. Øverst i tabellen er fortsat Frederikshavn Fox, som har et point mere end Team Tvis/Holstebro. Frederikshavn Fox vandt på udebane stort over Bjerringbro med hele 38-22.